Musica tradicionala occitana

La musica occitana tradicionala es l'ensemble de las cançons e dels aires que se jògan tradicionalament en Occitània. Es una partida de la musica occitana.

 Instruments utilisats 
La puspart dels instruments utilisats dins la musica tradicionala occitana son pas especifics e s'emplègan tanben dins autras regions d'Euròpa e del monde. Podèm citar

 l'acordeon diatonic

 la vièla a ròda

 le violon

 le cant

le tambor

 l'armonicà

vinheta|Una Boha.

Si i a pas cap d'instrument especific a tota Occitània, i a pasmens d'instruments que son especifics a sas regions. Podèm citar 

 la boha de las Lanas de Gasconha

 la cabreta d'Auvèrnhe (Occitània)

 le tamborin de Provença

 le tamborin de còrdas utilisat en Bearn e País Basc

 las polifonias de las Pireneas o de la region de Marselha

 las flaütas a tres traucs utilisadas ambe'ls tamborins provençals e bearnés.

 Repertòri 

Le repertòri de las musicas tradicionalas occitanas es plan divèrs. 

Se compausa (lista non-exaustiva)

 de las cançons tradicionalas en occitan 
 de cançons en francés especificas a cèrtas regions d'OccitaniaExemple : una cançon polifonica en francés tradicionala de la Vath d'Aussau https://www.youtube.com/watch?v=fd1ciaIqU4w
 de musicas a dançar en cople o en grop
 de cantics e autras musicas religiosas

Se conèis pas de musica que siá tradicionala d'Occitània tota a l'excepcion notabla del Se Cantahttps://www.youtube.com/watch?v=8YTkzUOG2ao. 

Çaquelà, coma pels instruments, i a d'estiles e de musicas que son especifics de cèrtas regions coma la borrèia d'Auvèrhne
 Istòria 

 Originas 
Si cèrtas tradicions se pòden datar precisament (coma l'associacion de la cabreta e de l'acordeon dins las musicas a dançar, qu'aparèis al sègle XXhttps://www.youtube.com/watch?v=FJotjXDqm9Q&list=PLFXJMSL52oQISleKgvROBDYglz4AHoTRi&index=28&t=0s), d'autras semblan mès ancianas e lor origina istorica imprecisa. Es le cas dels sauts bearnés e bascs per citar un exemple.
vinheta|una particion d'una cançon de Cyprien Despourrins.
Localament, de cançons escritas per autors identificats son passadas dins le repertòri de la cançon tradicionala en occitan. Es le cas per òbras de Cyprien Despourrins pel cant polifonic bearnés e de Nicolas Saboly pels nadalets provençals.

 Menaças de disparicion 

Al sègle XX, principalament après la segonda guèrra mondiala, fòrça tradicions musicalas perdèren lors practicaires e d'unas manquèren de desaparèisser. Es le cas de la boha landesa.

 Renavida e ibridacion amb autres estiles 
A la fin del sègle XX etnomusicològs e musicaires d'Occitània s'interessan de mès en mès a las tradicions de lors países, coma es le cas dins fòrça regions d'Euròpa. Le nombre de musicaires tradicionals torna créisser e s'organisa de bals e de concèrts. 
vinheta|Le grop Lo Dalfin jòga rock e musica tradicionala occitana.
Unes artistas d'aquesta generacion nòva van essajar de perpetuar las tradicion d'un biais le mès fidèl possible mes d'autres van crosar lors influéncias tradicionals amb las musicas pop, rock, jazz, electronica o encara metal.
 Véser tanben 

 Musica occitana
 Tradicion

 Ligams extèrnes 

 https://talvera.org/, associacion de collectatge e de reinterpretacion de cançons tradicionalas de Lengadòc
 https://www.youtube.com/watch?v=Jf0u3t2beEs conferéncia sus la musica tradicionala de Provença
 https://www.youtube.com/watch?v=YHC7neBY_e4 un tròç de Trencadit, grop de musica tradicionala de Gasconha
https://web.archive.org/web/20250125031514/http://tarncoeuroccitanie.com/instruments-traditionnels/?fbclid=IwAR0x_LI-qCSuB1DJ2-iKBzJYA9AYiQ-T4unHSAIxxlF4vxu6xkWJfb3sDbw lista dels instruments tradicionals sul sit del departament de Tarn

 Referéncias 

 Los Instruments de la Musica Gascona, libe publicat per l'Ostau Bearnés https://web.archive.org/web/20200324144858/https://ostaubearnes.wixsite.com/boutique-ostau/product-page/los-instruments-de-la-musica-gascona

Categoria:Musica occitana